stanford-oval/wikipedia huggingface dataset:
Pitkäpyrstöfasaanit

| Pitkäpyrstöfasaanit |
| --- | --- |
 Peruukkifasaani (Syrmaticus ellioti)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Aitokanat Phasianidae
Alaheimo::  Phasianinae
Suku::  Pitkäpyrstöfasaanit  Syrmaticus  Wagler, 1832
Katso myös
   Pitkäpyrstöfasaanit Wikispeciesissä   Pitkäpyrstöfasaanit Commonsissa 
Infobox OKNimi-testi OK: 
Pitkäpyrstöfasaanit (Syrmaticus) on aitokanojen heimoon kuuluva kanalintusuku. Pitkäpyrstöfasaanien sukuun kuuluu BirdLife Suomen mukaan viisi lajia.
Pitkäpyrstöfasaaneihin kuuluvia lajeja

Burmanfasaani (Syrmaticus humiae)
Kuningasfasaani (Syrmaticus reevesii)
Kuparifasaani (Syrmaticus soemmerringii)
Mikadofasaani (Syrmaticus mikado)
Peruukkifasaani (Syrmaticus ellioti)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Syrmaticus (englanniksi)
Pitkäpyrstökäet

| Pitkäpyrstökäet> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käkilinnut Cuculiformes
Heimo::  Käet Cuculidae
Suku::  Pitkäpyrstökäet Cercococcyx  Cabanis, 1882
Katso myös
   Pitkäpyrstökäet Wikispeciesissä   Pitkäpyrstökäet Commonsissa 
Infobox OKNimi-testi OK: 
Pitkäpyrstökäet (Cercococcyx) on käkien heimoon kuuluva käkilintusuku. Pitkäpyrstökäkien sukuun kuuluu BirdLife Suomen mukaan kolme lajia.
Pitkäpyrstökäkiin kuuluvia lajeja

Kalliokäki (Cercococcyx montanus)
Nokikäki (Cercococcyx mechowi)
Oliivikäki (Cercococcyx olivinus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Cercococcyx (englanniksi)
Puoliperävaunu

Puoliperävaunu on perävaunu, jonka kaikki akselit sijaitsevat sen takaosassa ja jonka etuosa kytketään puoliperävaunun vetoautoon tai apuvaunuun. Se aiheuttaa vetoautoon tai apuvaunuun olennaisen kohtisuoran kuormituksen.
Vetoauton ja puoliperävaunun yhdistelmä
Kuorma-auton, apuvaunun ja puoliperävaunun yhdistelmä
Aiheesta muualla

Kuvia tai muita tiedostoja aiheesta Puoliperävaunu Wikimedia Commonsissa
Pienet Miehet (albumi)

| Pienet Miehet Pienet Miehet |
| --- | --- | --- |

Julkaisun tiedot
 Julkaistu: 1989
 Tuottaja(t): Tipi Tuovinen
 Tyylilaji: Pop/Rock
 Kesto: 43.08
 Levy-yhtiö: Bang Trax
Pienet Miehet muut julkaisut
|   | Pienet Miehet 1989 | Painoton Maa 1991 |
Pienten Miesten ensimmäinen levy äänitettiin vuonna 1988 Soundtrack-studiolla Helsingin Pitäjänmäellä. Äänittäjänä toimi pääasiassa Tipi Tuovinen. Levylle tavoiteltiin autenttista ja yksikertaista saundia jota bändin kesken kutsuttiin latosaundiksi. Kappaleet olivat bändille tuttuja ja keikoilla hioutuneita eikä studiossa käytetty juuri aikaa asioiden hieromiseen. Sessioissa äänitettiin myös kappale Matkaa vaan joka jäi lopulta pois levyltä.
Kappaleet

A-puoli:
Lättylaulu – 3.48
Pikkukylässä – 2.05
Sata samanlaista kahvilaa – 3.08
Metsälaulu – 3.52
Ystävyyslaulu – 3.22
Elokuun viimeiset päivät – 3.21
Silti – 1.53
B-puoli:
Inkkari – 1.54
5 laiskaa auringossa – 4.17
Noita – 3.26
Luminen mies ja jäinen nainen – 3.25
Yö jonka valvon – 4.21
Autiolla saarella – 4.09
kokoonpano

Jäky Järnefelt: Rummut, laulu
Juha Huhtanen: kitara, laulu
Yrjö Vähäkallio: kitara
Tom Nyman: basso
Vesa Alex Aitokari: koskettimet
Miikka Paatelainen: kitara, laulu
kokoonpano > Vierailijat

Janne Viksten: banjo, viulu (A2, A6)
Mongo Aaltonen: lyömäsoittimet (A3, B4)
Quadriga

Quadriga oli keskiajalla vallinnut raamatuntulkinnan metodi, jonka mukaan tekstistä voidaan löytää neljä merkitystä: kirjaimellinen, allegorinen (vertauskuvallinen), tropologinen (moraalinen) ja anagoginen (pelastusta koskeva).
Sittemmin Martti Luther laajensi tavat kahdeksaan: jokaista edellä mainittua merkitystä voidaan tulkita kirjaimellis-historiallisesti (litera occidens) tai hengellis-profeetallisesti (spiritus vivificans), so. vanhatestamentillisesti tai Uuden testamentin lupauksen valossa.
Quadrathlon

Quadrathlon on neljää urheilumuotoa yhdistävä kestävyyslaji, johon sisältyy uinti, pyöräily, melonta ja juoksu. Triathlonin tapaan vaiheet suoritetaan peräkkäin ja nopeiten koko matkasta selvinnyt kilpailija voittaa. Laji on kehitetty antamaan perinteistä triathlonia tasapainoisempi kestävyyskoitos ylä- ja alaruumiin koettelun suhteen.
Ensimmäisen quadrathlon-kisan järjesti Sergio Ferrero vuonna 1987 Ibizalla. Hän perusti myöhemmin vuonna 1990 myös Maailman Quadrathlon-liiton. Ensimmäisessä kisassa oli viisi kilometriä uintia, 20 km melontaa, 100 km pyöräilyä ja 25 km juoksua ja sen voitti Australian Philip Gabel, joka selviytyi kisasta hieman alle seitsemässä tunnissa. Myöhemmin uintimatkasta pudotettiin yksi kilometri ja myös juoksumatkaa lyhennettiin. Vuonna 1997 Vaclav Marek perusti Euroopan Quadrathlon-liiton.
Vuonna 2013 Englannin Lincolnshiressä pidettiin lajin euroopanmestaruuskisat, joissa voittajat olivat Ison-Britannian Steve Clark ja Saksan Lisa Maria Hirschfelder.
Sääntöjen mukaan melonnassa käytettyjen kajakkien on painettava vähintään kahdeksan kiloa. Melontaosuus tapahtuu uinnin tapaan tasaisella ja avoimella vesialueella, ei siis esimerkiksi koskessa.
Maailman Quadrathlon-liitto määrittelee lajin matkat seuraavasti:
|  | Sprinttimatka | Keskipitkä matka | Pitkä matka |
| --- | --- | --- | --- |
| uinti | 0.75 kilometriä | 1.5 km | 4 km |
| pyöräily | 20 km | 40 km | 100 km |
| melonta | 4 km | 8 km | 20 km |
| juoksu | 5 km | 10 km | 21 km |
Nämä osuudet voidaan asettaa myös eri järjestykseen, mutta taulukon järjestys on yleisin.
Pirttikosken voimalaitos (Kaustinen)

| Pirttikoski (Kaustinen) |
| --- | --- |
 Pirttikosken voimalaitos
Tyyppi:  Vesivoimalaitos
Teho:  2 × 250 kW
Tuotanto:  2 200 MWh
Pudotuskorkeus:  3,5 m
Omistaja:  Killin Voima Oy
Perustaja:  Kaustisen Sähkö-Sahakone osuuskunta
Rakentaminen aloitettu:  1917
Valmistunut:  1918
Sijainti:  Kaustinen
Koordinaatit:  63.55154°N, 23.69947°E
Joki:  Perhonjoki
Pirttikoski on Killin Voima Oy:n omistama voimalaitos Perhonjoessa Kaustisella.
Voimalaitoksen on rakennuttanut vuosina 1917–1918 Kaustisen Sähkö-Sahakone osuuskunta. Alussa voimalaitoksen sähköteho oli 18 kVa ja putouskorkeus kolme metriä. Voimalaitosta uusittiin vuonna 1922. Putouskorkeus nostettiin 3,5 metriin. Koneistoksi vaihdettiin Tampereen Konepajan Francis-pystyturbiinit 90 ja 60 Hp ja Strömbergin generaattorit 75 kVA ja 18 kVA. Vuosituotanto oli noin 400 000 kilowattituntia. Voimalaitosta uusittiin toisen kerran vuonna 1995. Koneisto vaihdettiin Flygt Ab:n säätyvään ja kiinteään turbiinigeneraattoriin. Molempien teho on 250 kilowattia.
Voimalaitoksen vuosituotanto on nyt noin 2 200 megawattituntia. Se vastaa noin 120 sähkölämmitystalon vuosikulutusta tai noin 500 kotitalouden vuotuista taloussähköä.
Pirttikosken voimalaitoksen kalatie

Perhonjoessa sijaitseva Pirttikosken vesilaitos sai perustamisluvan Vaasan läänin maaherran päätöksellä 31. tammikuuta 1925. Päätöksessä vesilaitoksen omista ja velvoitetaan rakentamaan ja kunnostamaan tarkoituksen mukaista kalatietä kalastushallituksen vahvistamien piirustuksien mukaan, jos kalatie vastaisuudessa katsotaan tarpeen vaatimaksi. Länsi-Suomen vesioikeus antoi vuonna 1994 Pirttikosken voimalan omistajalle luvan rakentaa uudet voimalaitosyksiköt Pirttikoskeen ja poistaa vanhan voimalan rakenteet käytössä. Luvassa muutettiin 31. tammikuuta 1925 annetun maaherran päätöksen lupamääräyksiä, mutta kalatietä koskeva lupamääräys jäi edelleen voimaan.
Varsinais-Suomen elinkeino-, liikenne- ja ympäristökeskuksen kalatalouspalvelut-yksikkö, joka toimii alueellisen kalatalousviranomaisena ja yleisen kalatalousedun valvojana mm. Pirttikosken voimalaitoksen alueella, sai Perhonjoen kalastusalueelta, Norra svenska fiskeområdenilta, joukolta osakaskuntia ja muita kalastusoikeuden haltijoita sekä Metsähallitukselta aloitteen edistää kalatien rakentamisasiaa Pirttikoskella. Varsinais-Suomen Ely-keskus lähetti Pirttikosken voimalaitoksen luvan haltijalle Korpelan Energia Oy:lle kirjeen 31. tammikuuta 2017, jossa vaati luvanhaltijaa ryhtymään toimenpiteisiin kalatievelvoitteen täyttämiseksi sekä vastaamaan kirjeeseen 31. maaliskuuta 2017 mennessä. Ely-keskus esitti kirjeessään myös perustelut sille, miksi se katsoo, että kalatien rakentaminen on katsottava
tarpeen vaatimaksi.
Aluehallintovirasto päätti 4. syyskuuta 2018, että Pirttikosken vesivoimalaitokselle on rakennettava kalatie.
Perhon Voima hankki Kaustisella Perhonjoen vesistössä sijaitsevan Pirttikosken vesivoimalaitoksen omistukseensa 29. kesäkuuta 2018 Korpelan Energia Oy:ltä. Velvoite kalatien rakentamisesta oli Perhon Voiman tiedossa jo kaupantekovaiheessa ja yhtiö oli varautunut mahdollisen kalatien rakentamiseen. Aluehallintoviraston päätöksen saatuaan, Perhon Voima Oy:n hallitus päätti, ettei yhtiö hae muutosta aluehallintoviraston päätökseen, vaan ryhtyy valmistelemaan lupahakemusta kalatien rakentamiseksi. Yhtiö jättää lupahakemuksen kalatien rakentamiseksi 12 kuukauden kuluessa.
Punaniska (sarjakuva)

Punaniska on Harri "Wallu" Vaalion piirtämä ja Rauli Nordbergin käsikirjoittama parodinen lännensarjakuva. Sitä julkaisi Helsinki Media.
Ilmestyneet sarjakuvat

Punaniska 1: Vain yhden Dollyn tähden [1993]
Punaniska 2: Pesunkestävä lehmipoika [1993]
Punaniska 3: Marilynin soittorasia [1994]
Punaniska 4: Punaniskan lapsuus [1994]
Punaniska 5: Punaniskan kauhea valinta [1994]
Punaniska 6: Rykmentin totisin torvensoittaja [1994]
Punaniska 7: Luolassa Sierra Nevadan [1995]
Punaniska 8: Wyatt Waitonaisen paluu [1995]
Punaniska 9: Sacramento express [1995]
Punaniska 10: Kaktus & tähti [1995]
Punaniska 11: Amatsonin paras tawara [1996]
Punaniska 12: Kullan Kaipuu [1996]
Punaniska 13: Viheltävät luodit [1996]
Punaniska 14: Kivikasvot [1996]
Punaniska 15: Banjomiesten Taivas [1997]
Pancho Villan Nahkahousut (Juba Tuomola) [1997]
Aiheesta muualla

Aivojumppaa Punaniskan tahtiin (Arkistoitu – Internet Archive)
Quadriga (täsmennyssivu)

Quadriga tarkoittaa muun muassa seuraavia:
Quadriga, keskiaikainen raamatuntulkinnan menetelmä
Quadriga, sotavaunu
QuadrigaCX, kanadalainen kryptovaluutta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Quadriga”, voi hakea sivunnimihaulla, laajalla sivunnimihaulla tai tekstihaulla.
Pórto Ráfti

| Pórto Ráfti Πόρτο Ράφτη |
| --- | --- |
 Pórto Ráfti ilmasta.
 Pórto Ráfti
 Koordinaatit: 37°53′29″N, 24°00′08″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Markópoulo Mesogaías
Hallinto:  
 – Asutustyyppi:  kaupunki
 – Kallikrates-koodi:  4907000005
Väkiluku (2011):  9 686
Aikavyöhyke:  UTC+2
 – Kesäaika:  UTC+3
 
 portorafti.com 
Infobox OKVirheellinen NIMI-arvo: 
Pórto Ráfti (kreik. Πόρτο Ράφτη), virallisesti Liménas Markopoúlou (kreik. Λιμένας Μαρκοπούλου; kath.kreik. Λιμήν Μαρκοπούλου, Limín Markopoúlou) on Kreikan kaupunki, joka kuuluu hallinnollisesti Markópoulo Mesogaíaksen kuntaan, Itä-Attikan alueyksikköön ja Attikan alueeseen. Kaupungin väkiluku on 9 686 (vuonna 2011).
Pórto Ráftin edustalla sijaitsevat Ráftiksen ja Raftopoúlan saaret.
Pórto Ráfti on Markópoulon kaupungin satama ja sijaitsee Attikan itärannikolla Ráftin lahden ympärillä. Antiikin aikana sen tienoilla sijaitsivat Prasiain, Steirian ja Myrrhinuksen demokset. Pórto Ráfti oli ennen yksi Itä-Attikan tärkeimmistä satamakaupungeista, mutta sen satama ei ole enää laajamittaisessa käytössä ympäristöongelmien vuoksi.
Kaupungin edustalla sijaitsevat saaret Práso, Ráftis, Raftopoúla ja Koróni.
Aiheesta muualla

Kuvia tai muita tiedostoja aiheesta Pórto Ráfti Wikimedia Commonsissa
Porto Rafti. Kaupungin turismisivut. (englanniksi)
Pohjois-Pohjanmaan näkövammaiset

Pohjois-Pohjanmaan Näkövammaiset ry eli PPN ry on Nä­kö­vam­mais­ten liit­to ry:n alueyh­dis­tys. Sen toi­min­ta-alue on Poh­jois-Poh­jan­maan maa­kun­ta. Jä­se­niä PPN ry:ssä on noin 600.
Mitä yhdistys tarjoaa

Yhdistys valvoo ja ajaa toimialueensa näkövammaisten oikeuksia, toimii asiantuntijana näkövammaisuutta koskevissa kysymyksissä ja tuottaa palveluja sokeiden ja heikkonäköisten toimintaedellytysten ja tasa-arvon parantamiseksi. Yhdistys tarjoaa puitteet yhdessäoloon ja vertaistukeen järjestämällä monipuolista ja mukavaa toimintaa:
Paikalliskerhoja eri puolilla maakuntaa.
Harrastus- ja vapaa-ajan toimintaa liikunnan, kulttuurin, opiskelun ja retkien muodossa.
Erilaisia tapahtumia, kursseja, koulutusta ja tilaisuuksia.
Leppoisaa jutustelua ja yhdessäoloa vaikkapa Porinakahavilassa
PPN ry:n kuntayhteyshenkilöt ja yhdistysaktiivit pitävät yhteyttä kuntansa näkövammaisiin ja neuvovat näkövammaisuuteen liittyvissä kysymyksissä. Oman yhteyshenkilösi saat selville toimistosta tai PPN ry:n internet-sivuilta.
PPN ry jäsenet

Varsinaiseksi jäseneksi voi liittyä henkilö, jonka näkövammasta on hänelle olennaista haittaa päivittäisissä toiminnoissa. Jäseneksi hakevan on esitettävä luotettava selvitys näkövammastaan.
Kannatusjäseneksi voi liittyä kuka tahansa henkilö tai yhdistys, joka on kiinnostunut näkövammaisten toiminnasta.
Prosessien välinen kommunikaatio

Prosessien välinen kommunikaatio (engl. Inter-process communication, IPC) tarkoittaa tietotekniikassa kahden prosessin tai säikeen välistä informaation vaihtoa. Tarjolla olevista kommunikointimekanismeista osa toimii parhaiten, jos kommunikoinnin osapuolet ovat samassa tietokoneessa (esimerkiksi jaettu muisti), mutta ohjelmoijan kannalta parhaita ovat sellaiset mekanismit, jotka toimivat loogisesti samalla tavalla riippumatta siitä, ovatko osapuolet samassa koneessa vai eri koneissa (esimerkiksi pistokkeet tai viestinvälitys).
Kommunikaatiomenetelmiä

Eri tapoja kommunikoida prosessien välillä ovat esimerkiksi:
tiedostot
postilaatikot
signaalit
pistokkeet, (engl. socket)
putket ja nimetyt putket
monitorit
jaettu muisti
viestijonot
etäproseduurikutsu
Kommunikointimenetelmästä riippuu tukeeko se automaattisesti synkronointia vai onko sovelluksen itse käytettävä sopivia toimintoja kuten poissulkemista (engl. mutual exclusion).
Clarence ”Gatemouth” Brown

| Clarence Brown |
| --- | --- |
 Clarence ”Gatemouth” Brown esiintymässä Long Beach Blues Festivalilla vuonna 1996.
Henkilötiedot
Syntynyt: 18. huhtikuuta 1924
Kuollut: 10. syyskuuta 2005 (81 vuotta)
Ammatti:  muusikko
Muusikko
Taiteilijanimi:  Gatemouth, Gate
Laulukielet:  englanti
Aktiivisena:  1947–2005
Tyylilajit:  blues, swing, country, cajun, R&B, rock, folk, electric blues, Texas blues
Soittimet:  laulu, kitara, viulu, madoliini, rummut, huuliharppu, piano
Levy-yhtiöt:  Aladdin Records, Peacock Records, Cindrella Records, Black and Blue Records, Barclay Records, Music Is Medicine, Rounder Records, Alligator Records, Verve Records, Occidental Records
Aiheesta muualla
www.gatemouth.com
  [ Muokkaa Wikidatassa ] [ ohje ]  
Clarence ”Gatemouth” Brown (18. huhtikuuta 1924 – 10. syyskuuta 2005) oli yhdysvaltalainen muusikko. Hänet liitetään usein bluesmusiikkiin, mutta hän hallitsi myös lukuisia muita tyylejä kuten countryn ja jazzin. Hän oli multi-instrumentalisti, jonka soittimiin kuuluivat kitara, viulu, alttoviulu, mandoliini, huuliharppu ja rummut. Uransa aikana Brown levytti 30 levyä.
Elämä ja ura > Varhaiset vaiheet ja Peacock vuodet

Brown syntyi Vintonissa, Louisianassa ja varttui Orangessa, Texasissa. Hänen isänsä oli suosittu muusikko, joka soitti cajunia, bluegrassia ja countrya. Brown kuunteli isänsä soittamien musiikintyylien lisäksi Count Basie, Lionel Hamptonin ja Duke Ellingtonin big bandeja. Hän sai lempinimensä ”Gatemouth” (suom. portinsuu) high school -opettajaltaan syvän äänensä takia.
Brownin ura ammattimuusikkona alkoi vuonna 1945, jolloin hän soitti rumpuja Texasin San Antoniossa.[lähde? ] Suurempaa mainetta Brown alkoi saada vuonna 1947, kun hän oli T-Bone Walkerin keikalla Houstonissa Bronze Peacock -nimisellä yökerholla ja alkoi pääesiintyjän sairastuttua soittaa kitaralla omaa kappalettaan nimeltä ”Gatemouth Boogie”. Yleisön positiivisen reaktion nähtyään yökerhon pitäjä Don Robey päätti ryhtyä Brownin manageriksi.
Kaksi Aladdin-merkille tehtyä singleä eivät menestyneet, jolloin Robey perusti oman Peacock-yhtiönsä. Tälle merkille tehdyt blueslevytykset ovat Brownin uran keskeisintä materiaalia, ja ne on nykyään saatavissa CD:llä nimeltä The Original Peacock Recordings. Brownin oli ensimmäisiä capoa käyttäviä sähkökitaristeja. Monet paikalliset kitaristit, kuten Albert Collins ja Johnny "Guitar" Watson, ottivat Brownin tyylistä merkittäviä vaikutteita omaan soittoonsa. Listamenestystä Brown ei merkittävyydestään huolimatta saanut. Hänen ainoa kotialueen ulkopuolella menestynyt singlensä oli ”Mary is Fine” (B-puolella ”My Time is Expensive”). Muita merkittäviä blueskappaleita olivat ”She Walked Right In”, ”Rock My Blues Away” ja ”Dirty Work at the Crossroads” sekä instrumentaalit ”Boogie Uproar” ja ”Gate Walks to Board”. Brownin yhteistyö Peacockin kanssa jatkui läpi 1950-luvun aina vuoteen 1960 asti.
Elämä ja ura > Myöhemmät ajat

1960-luku oli Brownin pitkällä uralla hiljaisin vuosikymmen. Brown oli aiemmin elänyt Texasissa, mutta muutti 1960-luvulla Nashvilleen ottaakseen osaa R&B-musiikkia sisältäneeseen DJ Bill ”Hoss” Allenin juontamaan televisio-ohjelmaan nimeltä The!!!!Beat. Brown toimi ohjelman housebandin johtajana vuonna 1966. Nashvillessä Brown levytti myös muutamia country-singlejä, joista eniten huomiota sai pienelle Hermitage-yhtiölle levytetty Little Jimmy Dickens -cover ”May the Birds of Paradise Fly Up Your Nose” (1965). 1960-luvun lopulla Brown päätti jättää musiikkibisneksen taakseen ja muutti New Mexicoon työskentelemään apulaissheriffinä.
1970-luvun alussa bluesia arvostava yleisö kuitenkin veti Brownin Eurooppaan, jossa hän teki kiertueen yhteensä kaksitoista kertaa vuodesta 1971 alkaen. Brownin esittämä musiikki oli nyt monipuolistunut, ja hänen ohjelmistoonsa kuului bluesin lisäksi runsaasti countrya, jazzia ja jopa calypsoa. Merkittäväksi yhteistyökumppanikseen Brown löysi countrymuusikko Roy Clarkin, jonka kanssa hän levytti MCA:lle vuonna 1979 albumin Makin’ Music. Brownista tuli myös ulkoministeriön valtuuttama yhdysvaltalaisen musiikin lähettiläs, ja hän sai tässä roolissa tehtäväkseen kierrellä soittamassa myös Itä-Afrikassa. 1970-luvun lopussa Brown muutti New Orleansiin.
1980-luvulla Brown levytti useita levyjä Rounder Recordsille ja Alligator Recordsille, jotka elvyttivät hänen uraansa Yhdysvalloissa. Hän teki vuosikymmenen aikana useita kiertueita kotimaassaan sekä ulkomailla soittaen usein 250–300 keikkaa vuodessa. Vuonna 1982 Brown sai Grammy-palkinnon levystään Alright Again!. Ahkera keikkailu jatkui pitkin 1990-lukua aina Brownin viimeisiin elinvuosiin saakka. Esiintymisiä oli esimerkiksi Australiassa, Uudessa-Seelannissa, entisen Neuvostoliiton maissa sekä myös poliittisten konfliktien repimillä alueilla Keski-Amerikassa ja Afrikassa. ”Ihmiset eivät voi tulla luokseni, joten menen heidän luokseen”, Brown selitti.
Elämä ja ura > Kuolema

Syyskuussa 2004 Brownilla diagnosoitiin keuhkosyöpä. Hänellä oli ennestään emfyseema ja sydänvaivoja, joten hän päätti lääkäreiden kanssa luopua sairauden hoidosta. Ennen kuolemaa Brownia kohtasi kuitenkin vielä tragedia: hänen kotinsa Louisianan Slidellissä joutui hurrikaani Katrinan tuhoamaksi vuonna 2005, ja hänet evakuoitiin Texasin Orangeen. Siellä hän kuoli veljensä talossa 81-vuotiaana 10. syyskuuta. Viimeiseksi levyksi jäi vuoden 2004 lopulla ilmestynyt Timeless.
Brownista oli tullut viimeisten vuosikymmeniensä aikaan erittäin arvostettu lukuisia tyylejä taitava muusikko. Kitaransoittoonsa Brownilta vaikutteita saaneita artisteja ovat esimerkiksi Albert Collins, Guitar Slim, J. J. Cale ja Johnny "Guitar" Watson.[lähde? ] Frank Zappa piti Brownia yhtenä  lempikitaristeistaan.
Diskografia

San Antonio Ballbuster (1948)
The Blues Ain't Nothin' (1972)
Just Got Lucky (1973)
Cold Strange (1973)
Sings Louis Jordan (1973)
Black Jack (1975)
Down South in Bayou County (1975)
Gate's on the Heat (1975)
Bogalusa Boogie Man (1976)
Makin' Music (Roy Clarkin kanssa, 1979)
Alright Again! (1981)
One More Mile (1982)
Atomic Energy (1984)
Pressure Cooker (1985)
More Stuff (1985)
Real Life (Live) (1987)
Texas Swing (1988)
Standing My Ground (1989)
The Original Peacock Recordings (1990)
No Looking Back (1992)
Live 1980 (1994)
The Best of Clarence Gatemouth Brown, A Blues Legend (1995)
Man (1995)
A Long Way Home (1996)
Gate Swings (1997)
Okie Dokie Stomp (1999)
American Music, Texas Style (1999)
Guitar in My Hand (2000)
Okie Dokie (2000)
The Definitive Black & Blue Sessions: Sings Louis Jordan (2001)
Back to Bogalusa (2001)
His First Recordings: 1947–1951 (2002)
1947–1951 (2002)
Hot Club Drive (2003)
Timeless (2004)
1952–1954 (2005)
Aiheesta muualla

Kuvia tai muita tiedostoja aiheesta Clarence ”Gatemouth” Brown Wikimedia Commonsissa
Clarence ”Gatemouth” Brownin muistokirjoitus Helsingin Sanomissa
Pohjois-Pohjanmaan pelastuslaitos

Pohjois-Pohjanmaan pelastuslaitoksen tunnus, jossa maakunnan vaakuna.
Pohjois-Pohjanmaan pelastuslaitos on 1. tammikuuta 2023 perustettu pelastuslaitos, johon yhdistyivät Oulu-Koillismaan pelastuslaitos ja Jokilaaksojen pelastuslaitos, joiden toiminta lakkautetiin. Pohjois-Pohjanmaan pelastuslaitos on osa Pohjois-Pohjanmaan hyvinvointialuetta.
Pelastusjohtajana toimii Petteri Jokelainen.
Palosemat

Jokilaaksot:
| --- | --- |
 10 Alavieska  11 Haapajärvi  12 Haapavesi  13 Himanka  14 Kalajoki  15 Kestilä  16 Kärsämäki  17 Merijärvi  18 Nivala  19 Oulaisten VPK  20 Pulkkila  21 Pyhäjoki :  22 Pyhäsalmi  23 Pyhäntä  24 Raahe ja Raahen VPK  26 Rantsila  27 Rautio  28 Reisjärvi  29 Ruukki  30 Sievi  31 Siikajoki  32 Vihanti  33 Ylivieska 
Oulu-Koillismaa:
| --- | --- |
 10 Linnanmaa (pääpaloasema)  11 Haukipudas   12 Ruskoselkä  13 Kempele  14 Raksila  15 Oulun VPK (Koskela)  20 Iin PVPK  21 Kuivaniemen PVPK  22 Yli-Iin VPK  23 Kiimingin PVPK  24 Ylikiimingin PVPK :  30 Muhoksen PVPK  31 Utajärven PVPK  32 Tyrnävän PVPK  33 Limingan VPK  34 Vaala  35 Hailuoto  40 Kuusamo  41 Kuusamon VPK - Ruka  43 Taivalkosken VPK  44 Pudasjärven PVPK 
Lyhenteet:
VPK = vapaaehtoinen palokunta
PVPK = puolivakinainen palokunta
Aiheesta muualla

Pohjois-Pohjanmaan pelastuslaitos (verkkosivut)
Linnanmaan paloasema Oulussa.
Płomień Sosnowiec

Płomień Sosnowiec on puolalainen huippulentopalloon keskittyvä lentopalloseura. Seura perustettiin vuonna 1992 Etelä-Puolassa sijaitsevaan Sosnowiecin kaupunkiin. Miesten edustusjoukkue pelaa Puolan korkeimmalla sarjatasolla, Puolan lentopalloliigassa, jossa se on voittanut vuonna 1996 liiganmestaruuden. Muita saavutuksia joukkueella on Puolan Cupissa kaksi mestaruutta kausilla 2002–2003 sekä 2003–2004. Lisäksi joukkue on esiintynyt Cupin finaalissa kausilla 1992–1993, 1995–1996 sekä 2004–2005 häviten finaalit.
Rafael Torija de la Fuente

Rafael Torija (2016).
Rafael Torija de la Fuente (18. maaliskuuta 1927 Noez – 2. maaliskuuta 2019) oli espanjalainen roomalaiskatolinen piispa. Hänet vihittiin papiksi 7. kesäkuuta 1952 ja nimitettiin Santanderin hiippakunnan vihkipiispaksi sekä Ursonan titulaaripiispaksi 4. marraskuuta 1969. Piispaksi vihkiminen seurasi 14. joulukuuta. Pääkonsekraattorina toimi Vicente Enrique y Tarancón, jota avustivat Gabino Díaz Merchán ja José María Cirarda Lachiondo.
Torija de la Fuente sai 30. syyskuuta 1976 nimityksen Ciudad Realin prelaatiksi ja Doran titulaaripiispaksi. 4. helmikuuta 1980 hänet nimitettiin Ciudad Realin piispaksi, jona hän toimi, kunnes jäi eläkkeelle 20. maaliskuuta 2003.